钦定古今图书集成/历象汇编/庶征典/第017卷 > 《观象玩占》 > 《杂变》
## 钦定古今图书集成/历象汇编/庶征典/第017卷 > 《观象玩占》 > 《杂变》

天怒变色，是谓异常。四夷来侵，不出八年有兵战。
天色赤黄如火，浊气四塞，天子蔽贤绝道，人主绝世。
京房曰：“闻善不与，兹谓不知，厥异黄，厥咎聋，厥灾不
嗣中。”

天日入时，忽有赤光烛地，行人有影，有反者。

天昼晦，臣制君。昼晦见星，国亡。

“天沉阴，日月无光，昼不见日，夜不见星，有云障而无
雨，此谓君臣俱有阴谋。若两敌相当，则为阴相图谋。
若昼阴而夜月出，为君谋臣；夜阴而昼日出，为臣谋
君。”夏侯胜曰：“天久阴而不雨，臣下谋上。”刘向曰：“王者
失中，下蔽其明，则久阴。一曰：有风不害，无风凶殃，
天裂，阳不足也。是谓臣强，下将害上，国欲分裂其下王”当之。《洪范传》曰：“作乱之臣，无道之君，欲裂其国也。
天裂见人，兵起国亡。”

天裂下人而言者，善恶如其言。

天裂见，牛马豕，天子庶民皆忧。

天裂见光血流。

天鸣有声，至尊受惊，此乱之所生也。或曰：“天鸣有声，
君死民灾。”京房曰：“万姓劳，厥妖天鸣，世主失守，不出
三年。　曰，天鸣，如风水相薄，乱臣作，人主忧。一曰，天
鸣，其下有主王；一曰，刑杀失当，人流亡。”